
О Б Я В А 

В Дирекция “Национална система 112” – МВР са вакантни 5 /пет/ щатни бройки за длъжността: оператор, център за обаждания със средно образование за лица работещи по трудово правоотношение на основание чл. 67, ал. 1, т. 1 от Кодекса на труда, както следва:

1. Районен център 112 – София
сектор „Приемане на спешни повиквания”
- оператор, център за обаждания, средно образование – 5 /пет/ щ. бр. 
І. Кандидатите за заемане на длъжността оператор, център за обаждания,  /ЛРТП/ със средно образование, трябва да отговарят на следните общи и специфични изисквания:

ОБЩИ ИЗИСКВАНИЯ:

-  Да  има  българско гражданство;

- Да не е осъждано за умишлено престъпление от общ характер, независимо от реабилитацията;

- Да не е привлечено, като обвиняем или да не е подсъдимо за умишлено престъпление от общ характер;
СПЕЦИФИЧНИ ИЗИСКВАНИЯ:

1. Минималнo образование – средно;

2. Допълнителна квалификация: компютърна грамотност (владеене на Microsoft Windows  и Office), умение за компютърна текстообработка на минимум 120 символа в минута и владеене на чужд език;

3. Минимален професионален стаж - не се изисква.

ОСНОВНИ ДЛЪЖНОСТНИ ЗАДЪЛЖЕНИЯ

1.  Познава и използва функционалните възможности на информационно-комуникационната система на НС 112.

2. Приема спешни повиквания на ЕЕН 112, събира пълната и необходима информация за събитието, въвежда данните в база данни на компютърната система, класифицира повикването по код и предава електронния картон на координатора за последващи действия.

3. Проверява истинността на информацията, съгласно действащите инструкции.

4. Осъществява конферентна връзка с дежурните в службите за спешно реагиране, съгласно действащите указания.

5. Консултира се с координатора при обслужване на специфични сигнали.

6. Прилага техники за бързо писане при обработване на инцидентите.

ІІ. Основно трудово възнаграждение:

 За длъжността оператор, център за обажданията  със средно образование – месечно в размер на 892,79 евро за длъжност. Върху заплатата за длъжност се начислява и добавка за работа в МВР в размер на 5 %, с което се формира основната заплата. Пари за храна – 153,39 евро и др. допълнителни месечни възнаграждения съгласно Закона за министерството на вътрешните работи и Кодекса на труда.
ІІІ. Желаещите лица да работят по трудово правоотношение, следва да подадат ограничен набор документи за работа, както следва:
1. Заявление /по образец/.

2. Анкетна карта /по образец/.

3. Автобиография /собственоръчно написана/. 

4. Копие на лична карта /да пише вярно с оригинала и подпис/.

5. Нотариално заверено копие от диплома за завършено средно образование или висше образование.
ІV. Място за подаване на документи – всеки работен ден от 09,00 ч. до 12,00 ч. и 13,00 ч. до 17,00 часа на посочения адрес: ж. к „Дианабад“, ул. „Никола Габровски“ № 30, сградата на Главна Дирекция „Пожарна безопасност и защита на населението“.
С подалите заявления лица ще се проведе събеседване, като същите ще бъдат предварително информирани за мястото и часа на провеждането му.

 Поканените за сключване на трудови договори лица, следва да представят удостоверителни документи за назначаване в МВР на посочената позиция.

 Лицата ще бъдат уведомени допълнително.

За допълнителна информация: отдел “Човешки ресурси, правно осигуряване и административно обслужване” на ДНС 112 - МВР – тел. 02/960-10-327. 

ДИРЕКТОР:        /П/ 

